**Angelique Kerber** (sündinud 18. jaanuaril 1988 Bremenis) on Saksamaa tennisist. 

Ta tõusis maailma esireketiks pärast 2016. aasta USA lahtiste meistrivõistluste võitmist, olles vanim tennisist, kes on esimest korda sellele kohale jõudnud.

Tema isa Sławomir Kerber on poolakas ja ema Beata (sünninimega Rzeźnik) Poolast pärit sakslane. Tal on üks õde. Tal on ka Saksa-Poola topeltkodakondsus, kuid ta peab ennast ise sakslaseks.

Ta hakkas tennist mängima 3-aastaselt ja alustas profitennisisti karjääri 2003. aastal. Ta elab Kielis. Üks tema treeneritest on Torben Beltz. Kerber räägib lisaks saksa ja poola keelele inglise keelt.

Esimest korda jõudis Kerber ITF-turniiri finaali 15. veebruaril 2004 Varssavis 25 000 dollarilise auhinnafondiga turniiril, aga kaotas Poola tennisistile Marta Domachowskale 6:7 (5:7), 6:3, 3:6. Teist korda jõudis ta ITF-turniiri finaali 28. novembril 2004 Poolas Opoles samuti 25 000 dollarilisel turniiril ja alistas Jelena Tatarkova (Ukraina) 6:2, 6:2. Kokku jõudis ta üksikmängus 18 ITF-turniiri finaali ja võitis neist 11. Seni viimase ITF-turniiri finaali mängis ta 2011 Nassaus 100-tuhandelisel turniiril. Paarismängus jõudis ta finaali 5 korda, iga kord eri partneriga, ja võitis neist 3 viimast, viimati 2008.

2016. aasta Austraalia lahtiste meistrivõistluste finaalis alistas ta Serena Williamsi 6:4, 3:6, 6:4.

2016. aastal valiti ta Saksamaa aasta naissportlaseks ja WTA aasta mängijaks.

2007
----

2007. aastal mängis Kerber esimest korda suure slämmi turniiridel, kaotades küll alati avaringis. Prantsusmaal kaotas ta 13. asetusega Jelena Dementjevale (Venemaa) 3:6, 2:6, Wimbledonis 8. asetusega Anna Tšakvetadzele (Venemaa) 5:7, 3:6 ja USA-s 8. asetusega Serena Williamsile (USA) 3:6, 5:7. USA-s osales ta ka naispaarismängus.

2008
----

2008. aastal osales Kerber taas kolmel suure slämmi turniiril üksikmängus ja ühel paarismängus ning võitis ühe mängu: Austraalias alistas ta avaringis Maret Ani (Eesti) pärast 0:6 kaotatud avasetti 6:3, 6:2. Seejärel kaotas ta 25. asetusega Francesca Schiavonele (Itaalia) 2:6, 3:6. 2008. aasta suveolümpiamängudel Pekingis Saksamaa naistennisistid ei osalenud, sest sel ajal polnud Saksamaal vastava tasemega mängijat.

2009
----

2009. aasta Kerberil sportlikus mõttes ebaõnnestus. Kogu aasta jooksul võitis Kerber WTA turniiridel (kui kvalifikatsioon maha arvata) üksnes 3 kohtumist. Neist üks juhtus USA lahtistel, kus ta alistas oma kaasmaalase Andrea Petkovici 6:4, 5:7, 6:3.

2010
----

2010. aasta oli Kerberil eelmistest märksa edukam. Paarismängus esines ta 3 suure slämmi turniiril ja langes alati avaringis välja, aga üksikmängus läks paremini. Austraalias alistas ta teises ringis Prantsusmaa tennisisti, 26. asetusega Aravane Rezai 6:2, 6:3 ja peaaegu võitis 3. asetusega Svetlana Kuznetsova, kaotades napilt 6:3, 5:7, 4:6. Sel turniiril oli ta ainus Saksamaa naistennisist, kes 3. ringi jõudis. Prantsusmaa lahtistel alistas ta esimeses ringis Tšakvetadze 5:7, 7:6 (7:2), 6:4, aga kaotas teises ringis Rezaile 2:6, 6:2, 3:6. Wimbledonis alistas ta esimestes ringides Sania Mirza (India) 6:4, 6:1 ja 13. asetusega Shahar Pe'eri (Iisrael) 3:6, 6:3, 6:4, kuid siis kaotas Jarmila Grothile (Austraalia) 3:6, 5:7. USA-s kaotas ta avaringis Gisela Dulkole (Argentina) 3:6, 1:6.

2011
----

2011. aastal kaotas Kerber üksikmängus kolmel esimesel suure slämmi turniiril avaringis. Paarismängus kaotas ta avaringis kahel esimesel turniiril, kuid Wimbledonis saavutas koos USA tennisisti Christina McHale'iga mängides 2 võitu, sealhulgas 16. asetusega Olga Govortsova ja Alla Kudrjavtseva üle. Kuid 3. asetusega USA paarile Liezel Huber – Lisa Raymond kaotasid nad vastupanuta 1:6, 0:6.

USA lahtistele saabus Kerber maailma 92. reketina. Kuid ta suutis võita 5 kohtumist, olles edukaim asetamata mängija. Ta alistas teises ringis 12. asetusega Agnieszka Radwanska (Poola) 6:3, 4:6, 6:3 ja kolmandas taas Alla Kudrjavtseva 6:3, 6:1. Veerandfinaalis sai ta jagu 26. asetusega Flavia Pennettast (Itaalia) 6:4, 4:6, 6:3, enne kui kaotas poolfinaalis 9. asetusega Samantha Stosurile 3:6, 6:2, 2:6. Sellega tõusis ta kohe maailma edetabelis 34. kohale.

2012
----

Kerber võitis oma esimese WTA turniiri 2012. aastal Indian Wellsis
2012. aastal Wimbledonis jõudis Kerber poolfinaali
2012. aastal tõusis Kerber WTA maailma esikümnesse. Austraalia lahtistel sai ta juba 30. asetuse ja pärast võite kahe nõrga vastase üle kaotas ta 4. asetusega Maria Šarapovale 1:6, 2:6.

2012. aasta föderatsiooni karikasarjas osales Kerber Saksamaa naiskonnas, mis võõrustas veerandfinaalmatšis Stuttgardis mullust võitjat Tšehhit. Kerber osales ühes kohtumises, alistades Lucie Hradecka 6:4, 6:4. See oli ka ainus võit, mille Saksamaa sai (kaotas 1:4). Tšehhid võitsid karika.

Kerber võitis Egiptuses Suessis oma esimese WTA turniiri. Sealjuures alistas ta veerandfinaalis kõrgeima asetuse saanud Maria Šarapova 6:4, 6:4, poolfinaalis Yanina Wickmayeri (Belgia) 6:7 (2:7), 6:3, 6:4 ja finaalis 2. asetusega Marion Bartoli (Prantsusmaa) 7:6 (7:3), 5:7, 6:3.

USA-s Indian Wellsis toimus seejärel turniir, kus Kerber näitas üles iseäralikku võitlejahinge. Ta sai turniiril 18. asetuse ja oli avaringis prii. Teises ringis Sloane Stephensi (USA) vastu jäi ta taha 2:6, 1:5 ja 15:40, kuid võitis ometi 2:6, 7:5, 6:4. Seejärel sai ta loobumisvõidu ja jõudis neljandasse ringi Christina McHale'i vastu, kus samuti oli otsustavas setis 1:4 taga. McHale'il olid isegi matšpallid, aga Kerber võitis 6:3, 3:6, 7:6. Veerandfinaalis alistas ta Na Li (Hiina) 6:4, 6:2, enne kui kaotas poolfinaalis Viktoria Azarenkale (Valgevene) 4:6, 3:6.

Järgmisel WTA turniiril Taanis Farumis sai Kerber teise võidu. Kaks esimest ringi nõrgemate vastu kulgesid väga vaevaliselt ja lõppesid kolmes setis. Veerandfinaalis võitis Kerber 6. asetusega Mona Bartheli (Saksamaa) 6:2, 0:6, 7:5. Siis läks lihtsamaks: Kerber alistas poolfinaalis 3. asetusega Jelena Jankovici (Serbia) 6:2, 6:1 (Jankovic oli veerandfinaalis kolmes setis võitnud Kaia Kanepit) ning finaalis 1. asetusega mulluse võitja Caroline Wozniacki (Taani) 6:4, 6:4.

Prantsusmaa lahtistel osales Kerber paarismängus koos Agnieszka Radwanskaga. Esimeses ringis võitsid nad 8. asetusega Tšehhi paari 7:6 (7:4), 7:5 ja kaotasid siis Itaalia paarile Flavia Pennetta – Francesca Schiavone 6:3, 4:6, 2:6. Üksikmängu saabus Kerber 10. asetusega. Ta jõudis jälle veerandfinaali, alistades teises ringis Olga Govortsova (Valgevene) 6:3, 6:2, kolmandas ringis 18. asetusega Flavia Pennetta 4:6, 6:3, 6:2 ja neljandas ringis Petra Martici (Horvaatia) 6:3, 7:5. Kuid veerandfinaalis jäi ta alla 21. asetusega Sara Erranile (Itaalia) 3:6, 6:7 (2:7).

Wimbledonis sai Kerber 8. asetuse. Ta võitis kolmandas ringis 28. asetusega Christina McHale'i 6:2, 6:3 ja neljandas ringis Kim Clijstersi (Belgia) üllatavalt kindlalt 6:1, 6:1. Veerandfinaalis sattus ta kokku 15. asetusega Sabine Lisickiga, kes on samuti Poolast pärit Saksa tennisist. Tasavägise mängu võitis Kerber 6:3, 6:7 (7:9), 7:5, kusjuures kolmandas setis oli ta 3:5 taga. Poolfinaalis kaotas Kerber 3. asetusega Agnieszka Radwanskale 3:6, 4:6.

2012. aasta suveolümpiamängudel Londonis sai Kerber 7. asetuse. Pärast kahe ringi kindlat läbimist (vastased said kokku üksnes 3 geimi) tuli kolmandas vastu Venus Williams. Väga tasavägise mängu võitis Kerber 7:6 (7:5), 7:6 (7:5). Veerandfinaalis jäi Kerber seevastu alla Viktoria Azarenkale 4:6, 5:7.

USA lahtistel meistrivõistlustel sai Kerber 6. asetuse. Ta alistas teises ringis Venus Williamsi 6:2, 5:7, 7:5 ja kolmandas Olga Govortsova 6:1, 6:2, aga kaotas neljandas Sara Erranile 6:7 (5:7), 3:6. Ta osales koos Tamira Paszekiga (Austria) ka paariturniiril ja jõudis sealgi kolmandasse ringi.

Kerber osales esimest korda WTA aastalõputurniiril, kus sai 5. asetuse, aga kaotas kõik 3 kohtumist.

2013
----

2013. aasta USA lahtistel meistrivõistlustel kaotas Kerber 4. ringis
Austraalia lahtistel meistrivõistlustel saavutas Kerber kolm kindlat võitu vähetuntud sportlaste üle, kuid kaotas neljandas 19. asetusega Jekaterina Makarovale (Venemaa) 5:7, 4:6. Siiski polnud Kerber Austraalias varem nii kaugele jõudnud.

Prantsusmaa lahtistel oli Kerberil 8. asetus. Taas võitis ta kolm esimest vastast, sealhulgas Mona Barthelit 7:5 (8:6), 6:2 ja 29. asetusega Varvara Lepchenkot 6:4, 6:7 (3:7), 6:4, aga siis kaotas Svetlana Kuznetsovale 4:6, 6:4, 3:6.

Wimbledonis võitis 7. asetusega Kerber avaringis Bethanie Mattek-Sandsi (USA) 6:3, 6:4, aga kaotas teises ringis Kaia Kanepile (Eesti) 6:3, 6:7 (6:8), 3:6. Kanepi jõudis veerandfinaali.

USA lahtistel meistrivõistlustel oli Kerberil 8. asetus. Ta sattus kolmandas ringis jällegi kokku Kanepiga, kel oli seekord 25. asetus, aga nüüd võitis Kerber kindlalt 6:0, 6:4. Neljandas ringis kaotas Kerber seevastu 18. asetusega Carla Suárez Navarrole (Hispaania) 6:4, 3:6, 6:7 (3:7).

Mängud eesti tennisistidega
---------------------------

* Angelique Kerber on Kaia Kanepiga mänginud WTA turniiridel neli mängu, millest (2019. aasta augusti seisuga) on kumbki võitnud kaks: Kerber 2013 USA lahtistel ja 2014 Sydneys, Kanepi 2009 Sydneys ja 2013 Wimbledonis.
* Angelique Kerber on Anett Kontaveidiga mänginud WTA turniiridel neli mängu, millest (2019. aasta augusti seisuga) Kerber on võitnud ühe, 2019 Dohas, ning Kontaveit kolm mängu: 2017 Roomas, 2018 Stuttgardis ja 2019 Cincinnatis.

Vaata ka
--------

* Tennis 2012. aasta suveolümpiamängudel

Viited
------

1. ↑  US Open – Kerber: "Meine Zeit wird kommen" (saksa keeles)
2. ↑  Angie – noch ein deutscher Tennisstar (saksa keeles)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Angelique Kerber** |

* Koduleht
* WTA profiil

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |